ako plánujeme ld machnáč využívať? bude zachovaná jeho pôvodná funkcia?
liečebnému domu machnáč plánujeme po obnove vrátiť  funkciu kúpeľného domu so službami kaviarne a reštaurácie, ako aj ubytovaním pre širokú verejnosť. dopĺňať  ju bude medzinárodné rezidenčné centrum pre umelcov a architektov. vzniknúť  tu má aj nová inštitúcia – dokumentačné stredisko architektúry 20. storočia s knižnicou a tiež priestor pre usporiadanie menších kultúrnych aktivít, ktorý v trenčianskych tepliciach chýba.
liečebný dom machnáč vzhľadom na svoju svetovú unikátnosť  musí byť  obnovený ako pamiatka kategórie unesco, a teda prísnosť  zachovania diela musí byť  nekompromisná. preto nie je možné jej formu prispôsobovať  novým funkciám, ktoré nerešpektujú jej dispozičné, materiálové a prevádzkové limity. sme presvedčení, že toto jedinečné dielo nie je možné násilne adaptovať  na novú funkciu, naopak je potrebné prispôsobiť  prípadnú funkciu domu pri zachovaní jeho 100% pôvodnosti. 
prísne technické a energetické normy, ktorými sa riadi nová výstavba majú výnimku pri kultúrnych pamiatkach. funkcia a prevádzka domu musia byť  podriadené a prispôsobené pamiatkovej ochrane. chýbajúce sociálne zariadenie na izbách môže niektorých ľudí odradiť,  avšak príklady zo sveta naznačujú, že to nemusí byť  vážny problém. svetoznámy bauhaus v dessau ako pamiatka unesco ponúka podobný typ ubytovania v bývalom študentskom internáte, o ktoré je veľmi veľký záujem.